Mõmmi ja aabits

"Mõmmi ja aabits" on eesti lasteteleseriaal, kus karupoeg õpib aabitsast tähti. Lastelavastus on loodud kirjanik Heljo Männi jutustuse "Karu aabits" (1971) põhjal. Saade oli eetris Eesti Televisioonis aastatel 1973–1976.Krista Kumberg. "Viiskümmend aastat kasvanud kirjanik" Postimees, 10. veebruar 2006 Sarja lavastaja oli Kaarel Kilvet, režissöör Tiiu Vahi, kunstnik Gunta Randla ja muusika autor Tõnis Kõrvits.

Esimene saade läks otse-eetrisse 1973. aasta 18. märtsil ja oli must-valge. 1976. aastaks jõuti teha 17 saadet."Täna 40 aastat tagasi läks ETV eetrisse esimene "Mõmmi ja aabits"" ERR Uudised, 18. märts 2013 Need saated pole lindil säilinud. Aastatel 1977–1978 salvestati värviliselt teine versioon, mis on ka kõige rohkem tuntud. 1970. aastate lõpus tehti veel üks seitsmeosaline sari, kus Mõmmi käib juba koolis, kuid ka neid osi pole säilinud."Kultusseriaal Mõmmi ja aabits taas eetris" Postimees, 7. september 1998

Aastatel 1998–1999 lavastasid Karin Nurm ja Maarika Lauri Eesti Televisioonis Karulaane rahva uued lood "Mõmmi aabits. 20 aastat hiljem". Lavastuse kunstnik oli Gunta Randla, muusika autor Tõnis Kõrvits ja laulusõnade autor Heljo Mänd.

Karuloo lavastaja Kaarel Kilvet on rõhutanud ka saate sotsiaalset tähtsust, sest karude perekond on lastele heaks eeskujuks, kellelt saab õppida üksteisest hoolimist.

 Tegelased ja osatäitjad (1977–1978) 
 Mõmmi – Ivo Eensalu. Mõmmil oli kaisukaru Mõmmi-Beebi. 
 Karu-Kati – Ene Janson
 Karu-Mati – Vello Janson
 Mõmmi ema – Katrin Karisma
 Mõmmi isa – Tõnis Rätsep
 Jänku-Juta – Maria Klenskaja
 Rebase-Rein – Lembit Ulfsak
 hundikutsikas Uudu – Tõnu Saar
 hundikutsikas Uugu – Kalev Tammin
 Orava-Olga – Marje Metsur

 DVD 
 "Mõmmi ja aabits". Osad 1–8; 1977 aasta salvestis. Eesti Televisioon, 2005.Mõmmi ja aabits. Osad 1–8. ESTER.
 "Mõmmi ja aabits". Osad 9–16; 1977 aasta salvestis. Eesti Televisioon, 2005.Mõmmi ja aabits. Osad 9–16. ESTER.
 Mõmmi aabits. 20 aastat hiljem. 1998 aasta salvestis. Eesti Rahvusringhääling, 2008. Õpitakse selgeks A, I, L, E, P, B, V, U, J, T ja D tähed.Mõmmi aabits. 20 aastat hiljem. ESTER.
 Mõmmi aabits. 20 aastat hiljem. 1999 aasta salvestis. Eesti Rahvusringhääling, 2008. Õpitakse selgeks M, N, O, G, K, H, Ü, Ä, S, R, Õ ja Ö tähed.Mõmmi aabits. 20 aastat hiljem. ESTER.

 Viited 

 Välislingid 

 Ilona Martson. Armsad karud kakskümmend aastat hiljem. Eesti Päevaleht, 12. juuni 1998.

Kategooria:Eesti telesarjad
Kategooria:Laste telesarjad
Kategooria:Eesti Televisiooni telesaated
Kategooria:Eesti Televisiooni telenukud